BERETNING FRA KOMMISSIONEN TIL EUROPA-PARLAMENTET OG RÅDET om udgifterne for EUGFL, Garantisektionen - Alarmsystemet nr 12/2003

1. Den generelle udvikling i de månedlige udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra den 16. oktober 2002 til den 15. oktober 2003.

1.1. Underudgiftsområde 1a: Den fælles landbrugspolitik

>TABELPOSITION>

1.2. Underudgiftsområde 1b: Landdistrikternes udvikling

>TABELPOSITION>

2. Foreløbigt bevillingsforbrug

Nedenstående tabeller viser det foreløbige bevillingsforbrug i regnskabsåret 2003:

Tabel 2.1 - Foreløbigt bevillingsforbrug - Regnskabsåret 2003

Udgifter, medlemsstaterne afholdt fra den 16.10.2002 til den 15.10.2003,

og som blev debiteret EU's budget fra januar til december 2003

>TABELPOSITION>

3. KOMMENTARER

3.1. Bevillingsforbruget for regnskabsåret 2003

Det (foreløbige) forbrug af bevillinger under budgettets udgiftsområde 1 udgør for regnskabsåret 2003 (medlemsstaternes udgifter fra 16. oktober 2002 til 15. oktober 2003) 44 285,6 mio. EUR, dvs. 98,9 % af bevillingerne.

Dette beløb:

- omfatter på den ene side medlemsstaternes (foreløbige) udgifter fra 16. oktober 2002 til 15. oktober 2003 og et overslag over de direkte betalinger, der er eller vil blive foretaget af Kommissionen frem til den 31. december 2003 og

- er på den anden side et nettobeløb efter fradrag af negative udgifter, som er tilbagesøgt gennem de finansielle korrektioner i forbindelse med afslutningen af EUGFL, Garantisektionens regnskaber, og suspensioner og nedsættelser af forskud i løbet af regnskabsåret 2003.

Dette samlede underforbrug fordeler sig derfor som følger:

- for underudgiftsområde 1a (traditionelle udgifter for EUGFL, Garantisektionen og veterinærudgifter) udgør det -427,2 mio. EUR, og

- for underudgiftsområde 1b (landdistrikternes udvikling) udgør det

- -67,7 mio. EUR.

Overførsel af bevillinger

I løbet af december 2003 vil Kommissionen forelægge budgetmyndigheden et forslag om overførsel af et beløb på 583,0 mio. EUR fra kapitel B1-11, B1-15, B1-16, B-121 og B1-31 til dækning af de yderligere bevillingsbehov til følgende kapitler ved udgangen af det indeværende regnskabsår:

- B1-10: Markafgrøder (+ 25,0 mio. EUR)

- B1-12: Olivenolie (+ 7,0 mio. EUR)

- B1-18: Andre sektorer eller vegetabilske produkter (+ 31,0 mio. EUR)

- B1-20: Mælk og mejeriprodukter (+ 129,0 mio. EUR)

- B1-22: Fåre- og gedekød (+ 280,0 mio. EUR)

- B1-30: Restitutioner for visse varer, der er fremkommet ved forarbejdning af landbrugsprodukter (+ 19,0 mio. EUR)

- B1-37: Regnskabsafslutning (+ 92,0 mio. EUR)

3.2. Valutafaktorer

Dollarens vekselkurs over for euroen

De ovenfor nævnte udgifter er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især korn og sukker, og for nogle former for intern støtte, såsom bomuldsstøtten, afhænger udgifterne af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26. september 2000) blev ændringsskrivelsen til landbrugsbudgettet for 2003 udarbejdet på grundlag af den gennemsnitlige dollarkurs for juli, august og september 2002, dvs. 1 EUR = 0,98 $. I perioden fra den 1. august 2002 til den 31. juli 2003 var den gennemsnitlige dollarkurs 1 EUR = 1,06 $, dvs. ca. 8 % over den kurs, der lå til grund for opstillingen af budgettet for 2003.

3.3. Markedsfaktorer

Underudgiftsområde 1a

For underudgiftsområde 1a var der et underforbrug for alle budgetafsnit. Dette underforbrug inden for hvert enkelt budgetafsnit var dog koncentreret i følgende sektorer:

- for vegetabilske produkter: sukker, frugt og grøntsager og vinsektoren

- for animalske produkter: okse- og svinekødssektoren og

- for tilknyttede udgifter: fødevareprogrammerne, de forbrugsfremmende foranstaltninger og de agromonetære foranstaltninger.

Derimod kan der for bestemte kapitler: andre vegetabilske produkter (ris), mælk, fårekød og veterinær- og plantesundhedsforanstaltninger konstateres eller forventes et overforbrug af de tilhørende bevillinger.

Der gives nedenfor en kort redegørelse for de væsentligste afvigelser i gennemførelsen af bestemte kapitler i forhold til de tilhørende oprindelige bevillinger.

Kapitel B1-10: Markafgrøder // Overforbrug: + 19 mio. EUR (+ 0,1 %)

// (udgifter: 16 809 mio. EUR)

(bevillinger: 16 790 mio. EUR)

Dette overforbrug skyldtes hovedsagelig medlemsstaternes højere betalinger:

- til hektarstøtte til storproducenter

- til eksportrestitutioner for korn som følge af forhøjelsen af restitutionssatserne for blød hvede, mel, byg og havre i årets første måneder og

- til offentlig oplagring som følge af større opkøb, mindre salg og de deraf følgende større beholdninger af korn på offentlige lagre ved årets udgang.

Kapitel B1-11: Sukker // Underforbrug: -205 mio. EUR (-13,8 %)

// (udgifter: 1 277 mio. EUR)

(bevillinger: 1 482 mio. EUR)

Dette underforbrug skyldtes hovedsagelig nedgangen i mængden af eksporteret sukker i sammenligning med den mængde, der blev lagt til grund ved opstillingen af budgettet, til trods for forhøjelsen af de gennemsnitlige eksportrestitutioner i årets løb.

Kapitel B1-12: Olivenolie // Overforbrug: + 5 mio. EUR (+ 0,2 %)

// (udgifter: 2 346 mio. EUR)

(bevillinger: 2 341 mio. EUR)

Dette overforbrug skyldtes, at ca. 70,0 mio. EUR af de udgifter, som blev afholdt og anmeldt af medlemsstaterne, vedrørte udbetaling af produktionsstøtte for de foregående produktionsår samtidig med, at medlemsstaterne udbetalte højere produktionsrestitutioner, fordi der blev anvendt større mængder olivenolie ved fremstillingen af fiske- og grøntsagskonserves.

Kapitel B1-14: Spindplanter og silkeorme // Underforbrug: -18 mio. EUR (-2,0 %)

// (udgifter: 890 mio. EUR)

(bevillinger: 908 mio. EUR)

Dette underforbrug skyldtes hovedsagelig lavere udgifter til bomuldssektoren i Grækenland og Spanien i forhold til bevillingerne, efter at Kommissionen havde fastlagt omfanget af produktionen af ikke-egreneret bomuld på et højere niveau end forudset i budgettet for 2003. Kommissionens beslutning førte til en nedgang i målprisen og dermed en nedgang i støttesatsen for bomuld i forhold til den støttesats, der oprindelig blev lagt til grund for budgettet.

Kapitel B1-15: Frugt og grøntsager // Underforbrug: -77 mio. EUR (-4,8 %)

// (udgifter: 1 532 mio. EUR)

(bevillinger: 1 609 mio. EUR)

Dette underforbrug skyldtes hovedsagelig sektoren for friske frugter og grøntsager. I denne sektor gjorde følgende sig gældende som følge af gunstige markedsforhold:

- der blev købt mindre mængder frugt og grøntsager tilbage fra markedet, hvilket resulterede i, at der blev udbetalt mindre udligningsgodtgørelser

- de højere priser medførte, at støtten for bananer blev fastsat på et lavere niveau end det, der blev lagt til grund for budgettet for 2003.

Kapitel B1-16: Vin // Underforbrug: -168 mio. EUR (-12,2 %)

// (udgifter: 1 213 mio. EUR)

(bevillinger: 1 381 mio. EUR)

Dette underforbrug skyldtes hovedsagelig følgende faktorer:

- ingen krisedestillation i år, en ordning, som der var afsat bevillinger til på budgettet til en mængde på 8,0 mio. hl

- destillationen til spiritusindustrien, der androg ca. 8,8 mio. hl, mens der på budgettet for 2003 var afsat bevillinger til en mængde på 12,5 mio. hl for denne type destillation, og

- lavere afskrivningsomkostninger i forbindelse med alkohol, fordi der blev opkøbt og solgt mindre mængder alkohol end forventet, hvilket resulterede i mindre offentlige lagre af alkohol ved årets udgang.

Kapitel B1-18: Andre sektorer eller vegetabilske produkter // Overforbrug: + 29 mio. EUR (+ 9,4 %)

// (udgifter: 332 mio. EUR)

(bevillinger: 303 mio. EUR)

Dette overforbrug skyldtes hovedsagelig medlemsstaternes højere betalinger til udgifter til offentlig oplagring på grund af større opkøb, lavere salg og de deraf følgende større beholdninger af ris på offentlige lagre ved årets udgang.

Kapitel B1-20: Mælk // Overforbrug: + 124 mio. EUR (+ 4,6 %)

// (udgifter: 2 796 mio. EUR)

(bevillinger: 2 672 mio. EUR)

Dette overforbrug skyldtes hovedsagelig:

- stigningen i eksportrestitutionerne for smør og smørfedt i forhold til de satser, der oprindeligt blev lagt til grund for budgettet for 2003, tillige med den øgede smøreksport

- højere afskrivningsomkostninger i forbindelse med både skummetmælkspulver og smør på grund af den større mængde, der blev opkøbt, og den deraf følgende stigning i beholdningerne af disse produkter på offentlige lagre ved årets udgang i forhold til de mængder, der blev lagt til grund for budgettet for 2003

- forhøjelsen af støtten for skummetmælk, der forarbejdes til kasein, og de øgede mængder af dette produkt, der anvendes til foderbrug og kaseinfremstilling, i forhold til det niveau, der blev lagt til grund for budgettet for 2003, og

- højere støtte til og større mængder af bagesmør i forhold til det niveau, der blev lagt til grund for budgettet for 2003 under ordningen for særlige anvendelsesformål for smørfedt.

Kommissionen fik større indtægter fra mælkeafgiften i forhold til de beløb, der var forudset i budgettet for 2003.

Kapitel B1-21: Oksekød // Underforbrug: -417 mio. EUR (-5,0 %)

// (udgifter: 7 987 mio. EUR)

(bevillinger: 8 404 mio. EUR)

Dette underforbrug skyldtes hovedsagelig:

- lavere udbetalinger af eksportrestitutioner på grund af nedgangen i den eksporterede mængde oksekød i forhold til de bevillinger, der blev lagt til grund for budgettet for 2003

- lavere præmiebetalinger på grund af nedgangen i antallet af dyr, som der i 2002 blev indgivet ansøgninger for i forbindelse med den særlige oksekødspræmie, ekstensiveringspræmien, slagtepræmien og præmien for over 30 måneder gamle dyr.

Efter sommertørken i nogle medlemsstater vedtog Kommissionen forordning (EF) nr. 1621/03 af 16. september 2003, der tillader udbetaling af forskud på oksekøds- og fårekødspræmierne for 2003 i regnskabsåret 2003 i stedet for 2004 op til et samlet beløb på ca. 500 mio. EUR. Den 1. oktober 2003 underrettede de pågældende medlemsstater Kommissionen om, at de agtede at udbetale forskud for ammekopræmien og den særlige oksekødspræmie for 2003 til et beløb af ca. 101 mio. EUR. På nuværende tidspunkt ved Kommissionen dog endnu ikke, hvilke beløb der rent faktisk er blevet udbetalt. Det skal dog bemærkes, at det forventede underforbrug er blevet reduceret på grund af betalingerne for disse særlige foranstaltninger.

Hertil kommer, at Domstolen i sin dom i sag C-239/01 annullerede artikel 5, stk. 5, i Kommissionens forordning (EF) nr. 690/2001, da medlemsstaterne ifølge denne bestemmelse skal finansiere 30 % af prisen for oksekød, der opkøbes i henhold til den særlige opkøbsordning. Derfor skal Kommissionen nu refundere de resterende 30 % af medlemsstaternes udgifter i forbindelse med denne ordning.

Medlemsstaterne blev anmodet om at opgive beløbet inden den 5. december 2003. De medlemsstater, der har svaret inden udløbet af denne frist, vil få godtgjort det pågældende beløb i dette regnskabsår. I skrivende stund vides det ikke, hvor store disse beløb er. Underforbruget, hvad angår dette kapitel, vil dog blive reduceret med de beløb, som de pågældende medlemsstater får refunderet.

Kapitel B1-22: Fårekød // Overforbrug: + 277 mio. EUR (+15,4 %)

// (udgifter: 2 082 mio. EUR)

(bevillinger: 1 805 mio. EUR)

De bevillinger, der blev opført på budgettet for 2003, skulle dække fåre- og gedepræmierne og de faste præmier for 2002. Kommissionen skønner, at antallet af dyr, som disse præmier blev udbetalt for, var lavere end det antal, der var lagt til grund for budgettet for 2003.

Situationen, hvad angår gennemførelsen af kapitlet, vendte dog som følge af Kommissionens særlige foranstaltninger efter sommertørken i nogle medlemsstater, dvs. vedtagelsen af Kommissionens forordning (EF) nr. 1621/2003 af 16. september 2003 (jf. redegørelsen ovenfor under kapitel B1-21). Den 1. oktober 2003 underrettede de pågældende medlemsstater Kommissionen om, at de agtede at udbetale forskud på fåre- og gedepræmien for 2003 til et beløb af ca. 303 mio. EUR. Til trods for, at Kommissionen ikke ved, hvor meget disse forskudsbetalinger rent faktisk beløber sig til, skønner den, at overforbruget af bevillingerne til dette kapitel helt og holdent skyldtes betalingerne for disse særlige foranstaltninger.

Kapitel B1-23: Svinekød // Underforbrug: -32 mio. EUR (-15,8 %)

// (udgifter: 171 mio. EUR)

(bevillinger: 203 mio. EUR)

Dette underforbrug skyldtes hovedsagelig den mindre mængde eksporteret svinekød og den lavere restitutionssats for denne eksport i forhold til det niveau, der var lagt til grund for budgettet for 2003.

Kapitel B1-30: Varer uden for bilag I // Overforbrug: + 16 mio. EUR (+ 3,8 %)

// (udgifter: 431 mio. EUR)

(bevillinger: 415 mio. EUR)

Dette overforbrug skyldtes hovedsagelig, at afviklingen af ældre dossierer blev accelereret, hvilket resulterede i, at medlemsstaternes betalinger for restitutioner for varer fra forarbejdning af landbrugsprodukter blev større, end de ellers ville være blevet.

Kapitel B1-31: Fødevareprogrammer // Underforbrug: -53 mio. EUR (-17,4 %)

// (udgifter: 253 mio. EUR)

(bevillinger: 306 mio. EUR)

Dette underforbrug skyldtes hovedsagelig:

- at medlemsstaterne ikke fuldt ud gennemførte planen for 2003 for levering af fødevarer fra interventionslagre til gavn for de ringest stillede personer i EF, og

- de mindre mængder eksporteret ris tillige med de tilsvarende lavere eksportrestitutioner, der blev betalt for fødevarehjælp.

Kapitel B1-32: Fjerntliggende områder og øerne i det Ægæiske Hav // Underforbrug: -15 mio. EUR (-6,0 %)

// (udgifter: 234 mio. EUR)

(bevillinger: 249 mio. EUR)

Dette underforbrug skyldtes hovedsagelig, at medlemsstaterne ikke fuldt ud gennemførte de 2003-programmer, der har til formål at kompensere for visse regioners afsides beliggenhed.

Kapitel B1-39: Andre foranstaltninger // Underforbrug: -21 mio. EUR (-14,4 %)

// (udgifter: -3 mio. EUR)

(bevillinger: 18 mio. EUR)

Dette underforbrug skyldtes hovedsagelig medlemsstaternes beskedne betalinger af agromonetær støtte i forhold til de bevillinger, der var opført på budgettet for 2003, mens beløb ud over de foretagne støttebetalinger atter blev inddrevet og krediteret budgettet.

Underudgiftsområde 1b

Kapitel B1-40: Landdistrikternes udvikling // Underforbrug: -68 mio. EUR (-1,4 %)

// (udgifter: 4 630 mio. EUR)

(bevillinger: 4 698 mio. EUR)

Dette underforbrug var resultatet af, at medlemsstaterne ikke fuldt ud gennemførte visse ordninger for landdistriktsudvikling, såsom forbedring af forarbejdning og afsætning af landbrugsprodukter, skovbrug og fremme af tilpasningen og udviklingen af landdistrikter. Der vil blive givet en yderligere analyse i Kommissionens årlige forvaltningsrapport for regnskabsåret 2003.

4. KONKLUSIONER

Bevillingsgennemførelse i regnskabsåret 2003

Bevillingsforbruget for regnskabsåret 2003 (medlemsstaternes udgifter fra den 16. oktober 2002 til den 15. oktober 2003) var på 44 285,6 mio. EUR, dvs. 98,9 % af bevillingerne. Det samlede underforbrug af budgetbevillingerne anslås til ca.

-494,9 mio. EUR.

For underudgiftsområde 1a andrager underforbruget i skrivende stund -427,2 mio. EUR (1,1 % af budgetbevillingerne) og kan hovedsagelig tilskrives oksekød, sukker, vin og frugt og grøntsager. Det endelige underforbrug inden for dette underudgiftsområde vil først kunne konstateres ved udgangen af kalenderåret 2003 af følgende grunde:

- Som følge af Domstolens dom i sag C-239/01 (se nærmere herom i kommentarerne i kapitel B1-21 ovenfor) skal Kommissionen refundere medlemsstaterne de resterende 30 % af deres udgifter til opkøb af oksekød som led i den særlige opkøbsordning i henhold til Kommissionens forordning (EF) nr. 690/2001.

- Kommissionen har mulighed for at foretage direkte betalinger for visse foranstaltninger indtil den 31. december 2003.

For underudgiftsområde 1b andrager underforbruget i forbindelse med programmerne for udvikling af landdistrikterne -41,3 mio. EUR (0,9 % af budgetbevillingerne), hvilket er mindre end de foregående års underforbrug for disse programmers vedkommende.

De endelige tal for underforbruget, når det gælder udgiftsområde 1, vil derfor blive forelagt i Kommissionens årlige forvaltningsrapport for regnskabsåret 2003.